สสว.พร้อมเปิดรับลงทะเบียนปล่อยสินเชื่อดอกเบี้ยต่ำผ่านออนไลน์ ช่วยผู้ประกอบการเอสเอ็มอีท่องเที่ยว ร้านอาหาร
นายมงคล ลีลาธรรม ประธานกรรมการบริหาร สำนักงานส่งเสริมวิสาหกิจขนาดกลางและขนาดย่อม (สสว.) เปิดเผยว่า จัดโครงการสนับสนุน SME รายย่อยวงเงิน 1,200 บาท เพื่อช่วยเหลือธุรกิจเอสเอ็มอีกลุ่มท่องเที่ยว ธุรกิจโรงแรม ห้องพัก เกสต์เฮ้าส์ และสปาใน 10 จังหวัดนำร่องเปิดการท่องเที่ยว รวมถึงธุรกิจภัตตาคารและร้านอาคารใน 29 จังหวัดพื้นที่ควบคุมสูงสุดและเข้มงวดซึ่งได้รับผลกระทบจากสถานการณ์การแพร่ระบาดของโรคโควิด-19 โดยมอบหมายให้ธนาคารพัฒนาวิสาหกิจขนาดกลางและขนาดย่อยแห่งประเทศไทย เป็นหน่วยร่วมดำเนินการสนับสนุนเอสเอ็มอีรายย่อยอนุมัติสินเชื่อดอกเบี้ยต่ำร้อยละ 1 ต่อปี ผ่อนนานสูงสุด 7 ปี ปลอดชำระคืนเงินต้นสูงสุดไม่เกิน 1 ปี วงเงินกู้บุคคลธรรมดาไม่เกิน 3 แสนบาท และนิติบุคคลไม่เกิน 5 แสนบาท คุณสมบัติหลักคือเป็นผู้ประกอบการที่ไม่เคยได้รับความช่วยเหลือเงินทุนในโครงการพลิกฟื้นและโครงการฟื้นฟู หรือกองทุนพัฒนาเอสเอ็มอี คาดว่าจะให้การช่วยเหลือผู้ประกอบการได้มากกว่า 5 พันรายขึ้นไป ช่วยขับเคลื่อนเศรษฐกิจได้ประมาณ 5 พันล้านบาท สำหรับผู้ประกอบการที่สนใจยื่นกู้ได้ผ่านช่องทางออนไลน์ที่จะเริ่มวันนี้เป็นวันแรกตั้งแต่เวลา 13.00 น.เป็นต้นไป โดยสแกนคิวอาร์โคดของธนาคารกรอกรายละเอียด ซึ่งแต่ละธนาคารจะมีเจ้าหน้าที่รับลงทะเบียนและติดต่อกลับเพื่อดำเนินการในขั้นตอนต่อไป คาดว่าจะใช้ระยะเวลาพิจารณาและอนุมัติเงินกู้ได้ภายใน 2 สัปดาห์ สอบถามข้อมูลเพิ่มเติมได้ที่ Cale Center 1357